นายกรัฐมนตรี ประชุมคณะกรรมการนโยบายที่ดินแห่งชาติ กำชับให้ทุกฝ่ายสร้างความเข้าใจที่ถูกต้องเรื่องที่ดินทำกิน
นายกรัฐมนตรี ประชุมคณะกรรมการนโยบายที่ดินแห่งชาติ กำชับให้ทุกฝ่ายสร้างความเข้าใจที่ถูกต้องเรื่องที่ดินทำกินพลเอก ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ หรือ คสช. เป็นประธานการประชุมคณะกรรมการนโยบายที่ดินแห่งชาติ ที่ทำเนียบรัฐบาล โดยก่อนการประชุมนายกรัฐมนตรี กล่าวขอบคุณคณะกรรมการที่เกี่ยวข้องที่ช่วยกันทำงานให้เกิดความก้าวหน้าและพัฒนามาตามลำดับ จึงขอให้มุ่งมั่นทำงานต่อไป อย่างไรก็ตามตอนนี้มีประเด็นทางการเมืองเข้ามาเกี่ยวข้องหลายอย่าง และเรื่องที่ดินทำกินก็อาจเป็นส่วนหนึ่งที่ถูกหยิบยกนำไปสู่การสร้างความเข้าใจผิดกับประชาชน จึงต้องหาวิธีปรับมาตรการทำให้ประชาชนเข้าใจแนวทางที่ถูกต้อง ทั้งเรื่องการรักษาทรัพยากรธรรมชาติและสิ่งแวดล้อม พร้อมกับการจัดสรรที่ดินทำกินให้ประชาชนตามแนวทางที่ถูกต้อง ทั้งนี้เพื่อไม่ให้เกิดปัญหาความขัดแย้งต่อไปในอนาคตจากนั้นนายกรัฐมนตรี จะเป็นประธานและแสดงปาฐกถาพิเศษในงานเปิดตัวโครงการโรงเรียนคุณภาพประจำตำบลและพิธีลงนามบันทึกความร่วมมือโครงการโรงเรียนคุณภาพประจำตำบล ณ ทำเนียบรัฐบาล ก่อนที่ในข่วงเย็นนายกรัฐมนตรีและภริยา จะร่วมงานเลี้ยงรับรองเนื่องในวันกองทัพบก ประจำปี 2562 ณ สโมสรทหารบก ถนนวิภาวดีรังสิต กรุงเทพฯ